Asuggas-a tarbaɛt n inumiden tella di tedwilt-aya n tfaṣka tadelsant taɣennawt n umezgun amaziɣ di tbatent ,baca ad teṣṣiwweḍ tidyanin s kṛaḍ n tutlayin ,tafṛansist ,taɛṛabt d tcawit .
Di tmeddit n mṛaw jenbeṛ-aya ,deg xxam n umezgun amanḍan n Tbatent ,teṛẓem tadwilt tis-ṭemma n tfaṣka tadelsant taɣennwant n umezgun amaziɣ sunejwi n mṛaw d kṛaḍ n terbaɛin n umezgun seg-sent mṛaw d sent ad adfent timsizzelt deg ẓeṛṭeṭ n wussan ɣer mṛaw d teṣṣa deg gur-aya mani ad twawcen warazen s wefran n tesqamut n inezzurfa ay yeṭṭef mas Jamal Neḥḥali .u tella tmezgunt s-wayes tetwaṛẓem tfaṣka ,ay yessili mas Tufiq Bexxuc ,u a tsuqel ɣer tcawit massa Naɛima Dellul seg ḍṛiṣ Ṣaliḥa u alf ṭekliḥa n tzeffant Ṛeḥma Qalla ay iraren di tmezgunt-nes irar d leɛjeb ,mani tenjem ad teṣṣeḍṣ u ad tessil irgazen d lxalat ɣef tilawt n tmeṭtut di tmetti tacawit si zdat n tlalit ɣer tgara deg kaccu ,massa Qalla tella d timsideft ay yeṣṣefṛaḥen u nessaram ad t-ḍefṛen izeffanen d tmezgunin yestahlen ad ilin di tfaṣka d taɣennawt .
U id n tmezgunin yella wahil n isaragen ,ad utlayen s tmusni d tikli n isuggasen deg-sen imusnawen d inaẓuṛen imeqṛanen, ɣef umezgun d umezruy-nes d yiman n wegdud deg mezgun d cṛa n wudmawen n tedles ay ɣen-yeǧǧin isuggasen ifaten am Cebbaḥ Lmekki d Belɛid ayt Ɛli.u ɣef uneggaru mammek ad wen-d-nna atrar n tedwilt-aya ad t-afem id-neɣ deg numiden s kṛaḍ n tutlayin.
Kamel Tiḥmmamin
Amawal :
Ṭemma = huit= ثمانية
Teṣṣa = sept=سبعة
Kṛaḍ =trois= ثلاث
Aḍṛiṣ=texte=النص
Amezgun=théâtre= المسرح
Agdud=الشعب=peuple
Timatti =société=المجتمع
Azeffan/izeffanen=comédien=الممثل
Asarag/isaragen=conférence=محاضرات
kab_Latn kab_Latn kab_Latn knc_Latn kab_Latn tuk_Latn fra_Latn fra_Latn ara_Arab ara_Arab fra_Latn ara_Arab ara_Arab kab_Latn